முக்கியமாக இவ்வாறு விடுதலை செய்யப்பட்ட பின்னர் எந்தத் தரப்பினரும் இந்த விடயங்கள் குறித்து பேசக்கூடாது. இதனை வைத்து அரசியல் செய்யவோ, இனவாதத்தை கக்கவோ இடமளிக்கக்கூடாது. இவர்களை விடுதலை செய்வதில் அனைத்து தரப்பினதும் இணக்கப்பாட்டில் பாராளுமன்றத்தில் சட்டம் ஒன்று கொண்டுவந்து அதற்கமைய இவர்களை விடுவிக்க முடியும். அல்லது ஜனாதிபதியின் தலையீட்டில் பொது மன்னிப்பு வழங்க முடியும். இதுவே நல்லிணக்கத்தை நாம் உருவாக்கிக்கொள்ளவும் சர்வதேச கெடுபிடிகளில் இருந்து எம்மை விடுவித்துக்கொண்டு ஒரு நாடாக பயணிக்கவும் நீண்டகால அரசியல் பிரச்சினைகளை வெற்றிகொள்ளவும் மிகச்சிறந்த வழிமுறையாகும் என்றார்.